wickkiey/tamil-wikipedia-chunked huggingface dataset:
# இந்தியக் குற்றவியல் நடைமுறைச் சட்டம்

**இந்தியக் குற்றவியல் நடைமுறைச் சட்டம்** (*Code of Criminal Procedure 1973*) 1973- ஆம் ஆண்டு இயற்றப்பட்டது. இந்தச் சட்டம், இந்திய முழுமைக்கும் பொருந்துவதாகும். குற்றவியல் நீதிமன்றங்களின் வரம்புகள், அமைப்பு, ஒருங்கிணைப்பு, பலதரப்பட்ட நீதிமன்றங்களின் சட்ட வரம்புகள், அவை வழங்கக்கூடிய தண்டனைகள், நீதிபதிகளுக்கு வழங்கப்பட்டுள்ள அதிகாரங்கள் போன்றவை இச்சட்டத்தில் வரையறை செய்யப்பட்டுள்ளன.
# இந்திய தண்டனைச் சட்டம்

**இந்திய தண்டனைச் சட்டம்** (*Indian Penal Code*) இந்தியாவின் முக்கிய குற்றவியல் சட்டத்தொகுப்பு ஆகும். இது குற்றவியல் சட்டத்தின் அனைத்து வகையான அம்சங்களையும் கணக்கில் கொண்டு அமைக்கப்பட்டது. இது 1860 ல் வரையப்பட்டு 1862 ல் பிரித்தானிய ஆட்சியின் போது காலனித்துவ இந்தியாவில் அமலுக்கு வந்தது. இது பல முறை திருத்தம் செய்யப்பட்டு, இப்போது மற்ற குற்றவியல் விதிமுறைகளையும் தன்னுள்ளே கொண்டு விரிவடைந்துள்ளது.  
சுதந்திரத்திற்கு பிறகு, இந்திய தண்டனைச் சட்டம் பாக்கிஸ்தான் (இப்போது பாக்கிஸ்தான் தண்டனைச் சட்டம் என்று அழைக்கப்படுகிறது) மற்றும் வங்காளத்தால் ஏற்கப்பட்டு தங்களது நாட்டின் தண்டனைச் சட்டமாக விளங்கி வருகிறது. இது பர்மா, இலங்கை, மலேசியா, சிங்கப்பூர் மற்றும் புரூணை போன்ற நாடுகளால் தழுவப்பட்டு , அந்த நாடுகளின் தண்டனைச் சட்டமாக இருந்துவருகிறது.
# இந்திய தண்டனைச் சட்டம்

### வரலாறு

இந்திய தண்டனைச் சட்டத்தின் வரைவு *லார்ட் மெக்காலேய்* தலைமையில் இயங்கிய முதல் சட்ட ஆணையத்தால் தயாராக்கப்பட்டது. இது இங்கிலாந்து சட்டத்திலிருந்து அவ்வூரின் தனித்தன்மைகளை விடுத்தபின் வந்த சட்டத்தை அடிப்படையாகக் கொண்டது. பிரெஞ்சு தண்டனைச் சட்டம் மற்றும் லூசியானாவின் லிவிங்ஸ்டன் சட்டத்திலிருந்து ஆலோசனைகள் எடுக்கப்பட்டு இது வரையப்பட்டது. இவ்வரைவு சர் பர்னஸ் பீகாக், கல்கத்தா உச்ச நீதிமன்றத்தின் தலைமை நீதிபதி, மற்றும் சக நீதிபதிகளால் மிக கவனமாக திருத்தப்பட்டு அக்டோபர் 6,1860 அன்று சட்டமாக நிறைவேற்றப்பட்டது.  
இந்திய தண்டனைச் சட்டம் 1837 ஆம் ஆண்டு சபையில் இந்திய கவர்னர் ஜெனரலிடம் சமர்ப்பிக்கப்பட்டது. ஆனால் அது இந்திய சட்டவரையறை புத்தகத்தில் இடம் பெற 1860ஆம் ஆண்டு வரை காத்திருக்க வேண்டி இருந்தது.  
இது அக்காலத்தில் நடைமுறையில் இருந்த சட்டங்களில் சிறந்ததாக கருதப்பட்டது. இது முக்கிய திருத்தங்கள் இல்லாமல் பல சட்ட வரம்புகளில் 150 ஆண்டுகளுக்கு மேலாக இருந்து வருகிறது. மெக்காலேயின் காலத்தில் இல்லாத தொழில்நுட்பம் சம்பந்தப்பட்ட நவீன குற்றங்கள் கூட இச்சட்டத்தின் கீழ் எளிதாக இடம்பெறுகிறது.
# இந்திய தண்டனைச் சட்டம்

### சீர்திருத்தங்கள்

1. பிரிவு 377 இந்தியாவில் பாலியல் சிறுபான்மையினரின் நியாயமான உரிமைகள் எதிராக பயன்படுத்தப்பட்டு வந்தன. இப்பகுதி எயிட்ஸ் நோய் கட்டுப்பாட்டை கையாள்வதில் மிக பெரிய தடையாக இருந்து வந்தது. ஆனால் ஜூலை 2,2009 அன்று தில்லி உயர் நீதிமன்றம் இப்பகுதியில் ஒரு முற்போக்கான விளக்கம் கொடுத்தது.இந்த பிரிவில் இரண்டு ஆண்கள் இடையே பரஸ்பர ஒப்புதலுள்ள பாலியல் உடலுறவு சட்டம் தண்டிக்க பயன்படுத்த முடியாது என்றது. ஆனால் 2013 ஆம் ஆண்டு இந்திய உச்ச நீதிமன்றம் இத்தீர்ப்பை தள்ளி வைத்ததுடன், இச்சட்டத்தை திருத்துவதும், திரும்பப்பெறுவதும் இந்திய அரசின் பொறுப்பு, நீதித்துறையின் பொறுப்பல்ல என்று அறிவித்தது.  
2. பிரிவு 309 தற்கொலை முயற்சியில் ஈடுபட்டு தோல்வி அடைந்தவர்களை தண்டனை வழங்குகிறது. மாறாக பொருத்தமான ஆலோசனை வழங்குவதே சிறந்தது என்பதே பலரின் கருத்து.  
3.பிரிவு 497ன் கீழ் மற்றொரு நபர்கள் மனைவியுடன் ஒப்புதலுள்ள உடலுறவு வைத்துக்கொள்ளும் ஆண்களை தண்டிக்கிறது.  
=
# மேலியிக் அமிலம்

***மேலிக் அமிலம்*** மற்றும் ***மெலோனிக் அமிலம்*** ஆகியவற்றுடன் ***மேலியிக் அமிலத்தினை*** இணைத்து குழப்பிக் கொள்ள வேண்டாம்.  
**மேலியிக் அமிலம்** (Maleic acid) என்னும் கரிமச் சேர்மம் இரு கார்பாக்சிலிக் தொகுதிகளைக் கொண்ட டைகார்பாக்சிலிக் அமிலமாகும். கார்பாக்சிலிக் அமிலத்தொகுதிகள் மேலியிக் அமிலத்தில் ஒரே பக்கத்திலும், ஃபியூமரிக் அமிலத்தில் மாறுபக்கத்திலும் உள்ளன. ஃபியூமரிக் அமிலம் தயாரித்தலில் முன்னோடிச் சேர்மமாக மேலியிக் அமிலம் பயன்படுகிறது.  
மேலியிக் அமிலம், ஃபியூமரிக் அமிலத்துடன் ஒப்பீடு செய்யும்போது குறைந்த அளவு நிலைப்புத் தன்மையுடையதாக உள்ளது. இதனுடைய மூலச்சேர்மம், மேலியிக் நீரிலியுடன் ஒப்பீடு செய்யும்போது மேலியிக் அமிலத்திற்கு குறைவான அளவே உபயோகங்கள் உள்ளது. முக்கியமாக, மேலியிக் அமிலம் ஃபியூமரிக் அமிலத்திற்கு முன்பொருளாக பயன்படுத்தப்படுகின்றது. இதன் மணமியங்கள் **மேலியியேட்டுகள்** என்றழைக்கப்படுகின்றன. தொழிலகங்களில் பென்சீன் (அ) பியூட்டேனை உயிர்வளியேற்றம் செய்வதால் கிடைக்கும் மேலியிக் நீரிலியை நீரால் சிதைத்து மேலியிக் அமிலம் உருவாக்கப்படுகின்றது.
# தீவிர வலதுசாரி அரசியல் (மேற்கு நாடுகள்)

மேற்குநாடுகளில் **தீவர வலதுசாரி அரசியல்** என்பது துருவ வலது சாரிக் கொள்கைகளையும், இனவாதம், குறுந்தேசியவாதம், குடிவரவாளர் எதிர்ப்பு, சர்வதிகாரம், பழமைவாதம் போன்ற கொள்கைகளையும் உள்ளடக்கிய அரசியல் ஆகும். இது பாசிசம், நாசிசம், வெள்ளையின ஆதிக்கம் ஆகியவற்றுடன் பொதுவாக தொடர்புபடுத்தப்படுவது.
# தீவிர வலதுசாரி அரசியல் (மேற்கு நாடுகள்)

## இனவாதம்

தீவர வலதுசாரி அரசியலில் இனவாதம் தொடர்பாக தீவர, ஆனால் வெவ்வேறு நிலைப்பாடுகள் உள்ளன. சில வெள்ளையினமே சிறந்தது, ஆதிக்க செய்ய வேண்டிய இனம் என்று கருதுபவர்கள். சிலர் இனத் தூய்மை வேண்டி இனங்கள் வேறு வேறு நிலப்பரப்பில் வாழ வேண்டும் என்றும், கலப்புத் திருமணம் வெள்ளை இனத்தை அழிக்கும் என்றும் கருதுபவர்கள். இவர்களில் மிதவாதிகள் தமது பண்பாட்டையே தாம் காப்பாற்ற விரும்புகிறார்கள் என்கிறார்கள். பல்லினப் பண்பாடுக் கொள்கை, பன்மொழிப் பண்பாட்டுக் கொள்கை போன்றவற்றை இவர்கள் எதிர்க்கிறார்கள். தீவரமாக கருதப்பட்ட இவர்களின் நிலைப்பாடுகள் யேர்மனி, ஐக்கிய இராச்சியம், பிரான்சு போன்ற நாடுகளில் 2009-2011 காலப் பகுதியில் கொள்கை மாற்றதில் கொண்டுவந்துள்ளன.
# தீவிர வலதுசாரி அரசியல் (மேற்கு நாடுகள்)

## குடிவரவாளர்கள்

பொதுவாக தீவர வலதுசாரிகள் குடிவரவாளர்கள் வருகையை எதிர்க்கிறார்கள். குடிவரவாளர்கள் பொருளாதாரத்துக்கு தேவை என்றால், அவர்களுக்கு குடியுரிமை வழங்கத் தேவை இல்லை என்று வாதிடுகிறார்கள். நாட்டின் பலவேறு குறைபாடுகளுக்கு குடிவரவாளர்களே காரணம் என்று அவர்கள் மேல் பழி சுமத்துவார்கள். நாட்டு கடன், வேலையின்மை, குற்றங்கள் என பல்வேறு குற்றங்களுக்கு குடிவரவாளர்களெ காரணம் என்று பெரும்பாலும் ஆதரம் அற்ற குற்றச் சாட்டுக்களை முன்வைக்கிறார்கள். மேலும் தமது பண்பாட்டை, தேசியத்தை குடிவரவாளர்கள் அச்சுறுத்துவதாகவும் வாதிடுகிறார்கள். இவர்களின் நிலைப்பாடுகளால் குடிவரவாளர்கள் சட்டங்கள் பெரும்பாலான நாடுகளில் இறுக்கப்பட்டுள்ளன. குடிவரவாளர்கள், அகதிகள் உரிமைகள் மட்டுப்படுத்தப்பட்டுள்ளன.  
இவர்களில் மிகவும் தீவர நிலைப்பாட்டாளர்கள் ஐக்கிய அமெரிக்கா, ஐரோப்பா, அசுத்திரேலியா போன்ற நாடுகள் அல்லது அவற்றின் பெரும் பகுதிகள் வெள்ளை இன மக்களுக்கு மட்டுமே சொந்தமானது. கறுப்பர்கள், ஆசியர்கள் போன்ற மற்றவர்கள் எல்லோரும் வெளியேற வேண்டு என்ற நிலைப்பாட்டை உடையவர்கள்.
# அர்சென் வெங்கர்

**அர்சென் வெங்கர்**,OBE(**Arsene Wenger**, ; பிறப்பு- அக்டோபர் 22, 1949) பிரான்சு நாட்டைச் சேர்ந்த கால்பந்து அணி மேலாளராவார். 1996-2018ஆம் ஆண்டு முதல் இங்கிலாந்து பிரீமியர் லீக் கால்பந்து அணியான அர்செனலின் மேலாளராக இருக்கிறார். இவரே அர்செனல் கால்பந்து கழகத்தின் நீண்டகாலம் மேலாளராகவும் அதிக வெற்றிகள் கண்டவருமாக (அதிக கோப்பைகள் வென்றவர்) இருக்கிறார்.  
ஸ்ட்ராஸ்பர்க் பல்கலைக்கழகத்தில் இளநிலை மற்றும் மேனிலை பட்டங்களை மின்பொறியியல் மற்றும் வணிகவியல் துறைகளில் பெற்றபிறகு கால்பந்தாட்டக்காரராக மாறினார். எட்டு வருடங்களில் மூன்று கால்பந்து கழகங்களுக்காக விளையாடினார். 1981-ல் ஆர்.சி. ஸ்ட்ராஸ்பர்க் அணிக்காக விளையாடியதோடு ஓய்வுபெற்றார். பின்னர் சிறிது காலம் ஏ.எஸ். நான்சி-லொரைன் கால்பந்து கழக மேலாளராக இருந்தார். பிறகு ஏ.எஸ். மொனாகோ கால்பந்து கழக மேலாளரானார். இக்கழக மேலாளராக பெரும் வெற்றிகளைப் பெற்றார். தனது முதல் வருடத்தில் அவ்வணியை லீக்-1 போட்டித்தொடரை வெல்லச்செய்தார். 1991-ல் பிரெஞ்சுக் கோப்பையை இக்கால்பந்து கழகம் வென்றது. மேலும் அங்கு மேலாளராக இருந்த கால கட்டத்தில் யூரி யொர்க்காஃப், ஜார்ஜ் வியா மற்றும் தியரி ஹென்றி போன்ற திறமைவாய்ந்த கால்பந்து ஆட்டக்காரர்களை உருவாக்கினார். 1995-ல் ஜெ-லீக் தொடரில் விளையாடும் நகோயா கிராம்போஸ் எய்ட் அணியின் மேலாளரானார். முதல் வருடத்திலேயே புகழ்வாய்ந்த எம்பரர் கோப்பையை வென்றார். அதற்கடுத்த ஆண்டு ஜப்பானிய சூப்பர் கோப்பையை வென்றார்.  
அர்செனல் கால்பந்து கழகத்தில், ஓராண்டில் இரு கோப்பைகளை வென்ற பிரிட்டிசாரல்லாத முதல் மேலாளரானார். இதனை 1998 மற்றும் 2002-ஆம் ஆண்டுகளில் நிகழ்த்திக்காட்டினார். 2004-ஆம் ஆண்டு பிரீமியர் லீக் வரலாற்றிலேயே முழு பருவத்திலும் தோற்கடிக்கப்படாத முதல் மேலாளரானார். அர்செனல் அணி தொடர்ச்சியாக 49 போட்டிகள் வரை தோற்கடிக்கப்படாமலிருந்தது. 2006-ல் அர்செனல் கால்பந்து கழகத்தினை அதன் முதல் சாம்பியன்ஸ் லீக் இறுதிப் போட்டிக்கு இட்டுச் சென்றார். பாரிசில் நடைபெற்ற இறுதிப் போட்டியில் பார்சிலோனா அணியிடம் தோல்வியடைந்தது.  
அண்மைக் காலங்களில் கோப்பைகள் ஏதும் வெல்லாவிடினும் அர்சென் வெங்கர் உலகின் தலைசிறந்த கால்பந்து மேலாளர்களில் ஒருவராக மதிக்கப்படுகின்றார். குறைவான உள்ளீடுகளைக் கொண்டு பெரும் வெற்றிகள் பெற்றதனால், முன்னாள் அர்செனல் அவைத்தலைவர்களுள் ஒருவரான டேவிட் டெய்ன் இவரை "அதிசயங்கள் நிகழ்த்துபவர்" எனக் குறிப்பிட்டார். மேலும் கால்பந்தாட்டத்தின் நிலையை மறுமலர்ச்சி செய்தவர் எனவும் குறிக்கப்பெறுகிறார். கூர்மதியும் முன்நோக்கிப் பார்க்கும் திறனும் கொண்ட இவருக்கு அர்செனல் அணி வீரர்கள் "பேராசிரியர்"(Le Professeur) என்ற அடைமொழியிட்டு அழைத்தனர். இன்றும் ஐக்கிய ராச்சிய ஊடகங்களும் கால்பந்து விசிறிகளும் இவரை அந்த அடைமொழியாலேயே குறிக்கின்றனர்.  
வெங்கர் பலமொழிகளை திறம்பட பேசக்கூடியவர். பிரெஞ்சு, ஜெர்மன் மற்றும் ஆங்கிலத்தில் சரளமாக பேசக்கூடிய இவர், இத்தாலியம், எசுப்பானியம், போர்த்துக்கீசியம் மற்றும் சப்பானிய மொழிகளையும் பேசக்கூடியவராவார்.
# தொட்டில் குழந்தை திட்டம்

**தொட்டில் குழந்தை திட்டம்** என்பது தமிழ்நாட்டில் சில மாவட்டங்களில் மட்டும் நடைபெற்று வந்த பெண் குழந்தைக் கொலையை முற்றிலும் ஒழித்திடும் நோக்கத்தில் கொண்டு வரப்பட்ட திட்டமாகும். இத்திட்டம் 1992 ஆம் ஆண்டில் இந்தியாவிலேயே முதன்முறையாக தமிழ்நாட்டில் அறிமுகம் செய்யப்பட்டது. முதன்முதலாக சேலம் மாவட்டத்தில் நடைமுறைப்படுத்தப்பட்ட இத்திட்டம், 2001 ஆம் ஆண்டில் மதுரை, தேனி, திண்டுக்கல் மற்றும் தருமபுரி மாவட்டங்களுக்கு விரிவுபடுத்தப்பட்டது. தமிழ்நாட்டில் பெண் குழந்தைகள் பிறந்த பின்னர் அவர்களைப் பல்வேறு காரணங்களுக்காக சுமை என்று எண்ணுவோர் அவர்களைக் கொலை செய்வது அல்லது பொது இடங்களில் வீசி எறிவது போன்ற செயல்கள் சில மாவட்டங்களில் அதிக அளவில் நடந்து வருகிறது. இதனைத் தடுக்க அரசு மருத்துவமனைகள், ஆதரவற்றோர் இல்லங்கள், ஆரம்ப சுகாதார மையங்கள் போன்ற இடங்களில் தொட்டில்கள் வைக்கப்படுகின்றன. பெண் குழந்தைகளைக் கொலை செய்வதற்கு பதில், இத்தொட்டில்களில் குடும்பத்தார் இட்டுச் செல்கின்றனர். இக்குழந்தைகள் தமிழ்நாடு அரசால் ஏற்படுத்தப்பட்டுள்ள தொட்டில் குழந்தை மையங்களால் வளர்க்கப்படுகின்றன.
# தொட்டில் குழந்தை திட்டம்

## பெண் குழந்தை அதிகரிப்பு

தமிழ்நாட்டில் 2001 ஆம் ஆண்டில் 1000 குழந்தைகளுக்கு 942 பெண் குழந்தைகள் என இருந்த பாலின விகிதம் 2011 ஆம் ஆண்டில் 946 ஆக அதிகரித்துள்ளது. தொட்டில் குழந்தைத்திட்டம் அறிமுகப்படுத்தப்பட்ட சேலம், மதுரை, திண்டுக்கல், தேனி மற்றும் தருமபுரி மாவட்டங்களில் பெண் குழந்தை விகிதங்கள் அதிகரித்துள்ளது. 2001 ஆம் ஆண்டிலிருந்து 2011 ஆம் ஆண்டு கணக்கெடுப்பில் 1000 ஆண் குழந்தைகளுக்கு பெண் குழந்தைகளின் விகிதம் தொட்டில் குழந்தைத் திட்டம் அறிமுகப்படுத்தப்பட்ட மாவட்டங்களில் கீழ்கண்டவாறு அதிகரித்துள்ளது.  
- சேலம் - 851 லிருந்து 917
- மதுரை - 926 லிருந்து 939
- தேனி - 891 லிருந்து 937
- திண்டுக்கல் - 930 லிருந்து 942
- தருமபுரி - 826 லிருந்து 911
# தொட்டில் குழந்தை திட்டம்

## விரிவாக்கம்

2011 ஆம் ஆண்டு மக்கள் தொகைக் கணக்கெடுப்பில் தமிழ்நாட்டில் பெண் குழந்தைகள் விகிதம் குறைந்துள்ள கடலூர், அரியலூர், பெரம்பலூர், விழுப்புரம் மற்றும் திருவண்ணாமலை ஆகிய 5 மாவட்டங்களுக்கு தொட்டில் குழந்தைத் திட்டம் விரிவாக்கம் செய்திட தமிழ்நாடு முன்னாள் முதலமைச்சர் ஜெ. ஜெயலலிதா உத்தரவிட்டார்.
# விக்கிப்பீடியா:உங்களுக்குத் தெரியுமா/செப்டம்பர் 7, 2011

- காய்ச்சி வடிக்கப்பட்ட திராட்சைப் பழச்சாறுகளில் இருந்து தயாரிக்கப்படும் **பிராந்தி** (படம்) மதுபானத்தில் பொதுவாக 30 முதல் 60 சதவிகிதம் மதுசார அளவு இருக்கும்.
- **தொட்டில் குழந்தை திட்டம்** தமிழ்நாட்டில் பெண் குழந்தைகள் கொல்லப்படுவதைத் தடுக்க அவற்றை அரசே எடுத்து வளர்க்கும் திட்டமாகும்.
- ஆண்டுக்கு இருமுறை சூரியன் நிலநடுக்கோட்டினை கடக்கும் **சம இரவு நாட்களில்** இரவும் பகலும் ஒரே அளவாக (ஏறத்தாழ 12 மணி நேரம்) இருக்கும்.
- பெண்களை பத்மினி, சித்தினி, சிங்கினி, அத்தினி என நான்கு வகையினராகப் பிரிக்கும் முறை **கொக்கோகம்** என்ற சமற்கிருத இன்பவியல் நூலில் சொல்லப்பட்டுள்ளது.
- மலேசியாவில் உள்ள எதிர்க்கட்சிகளும் அரசு சார்பிலா அமைப்புகளும் இணைந்து அந்நாட்டின் தேர்தல் முறைமையை சீர்திருத்துவதற்காக **பெர்சி கூட்டணி**யை உருவாக்கியுள்ளன.
# இயந்திரவியல் உட்பிரிவுகள்

இயந்திரவியலில் முக்கிய இரண்டு உட்பிரிவுகள் உள்ளன.  
:1.நிலையியல் (statics)
:2.இயங்கியல் (dynamics)
::2.1.இயக்கவியல் (kinematics)
::2.2. இயக்கவிசையியல் (kinetics)
# பயன்பாடு சார்ந்த உட்பிரிவுகள்

## மின் உற்பத்தி சார்ந்தவை

:1.வெப்பவியல் (thermal engineering)
:2.மின் உற்பத்தி பொறியியல் (power plant engineering)
:3.அணுக்கரு பொறியியல் (nuclear engineering)
# பயன்பாடு சார்ந்த உட்பிரிவுகள்

## வடிவமைப்பு சார்ந்தவை

:1.வடிவமைப்பு (design engineering)
:2.உற்பத்தி சார்ந்தவை (manufacturing based)
::2.1.தயாரிப்புக்கு முன்
::2.2.தயாரிப்பு சார்ந்தவை (production based)
::2.3.கண்காணிப்பு சார்ந்தவை (inspection based)
::2.4.பூட்டல் சார்ந்தவை (assembly based)
::2.5.சோதனை சார்ந்தவை (testing based)  
மேலும் உட்பிரிவுகளுள்ளன.
# பயன்பாடு சார்ந்த உட்பிரிவுகள்

## வாகனம் சார்ந்தவை

:1.தரையுந்து சார்ந்தவை (automobile based)
:2.நீருந்து சார்ந்தவை (marine based)
:3.வானுந்து சார்ந்தவை (air craft based)  
மேலும் உட்பிரிவுகளுள்ளன.
# பயன்பாடு சார்ந்த உட்பிரிவுகள்

## இயங்கியல் சார்ந்தவை

:1.திட இயங்கியல் (solid mechanics)
:2.வெப்ப இயங்கியல் (thermodynamics)
:2.1.வேதி இயங்கியல் (fluid dynamics)
:2.2.வளி இயங்கியல் (gas dynamics)
# பயன்பாடு சார்ந்த உட்பிரிவுகள்

## சிறப்புப் பிரிவுகள்

:1.போருந்து சார்ந்தவை (combat vehicles)
:2.ஆயுதம் சார்ந்தவை (weapon division)
# பயன்பாடு சார்ந்த உட்பிரிவுகள்

## ஒருங்கல் பிரிவுகள்

ஒருங்கல் (convergence of technology)  
1.இயந்திரணுவியல் (இயந்திரவியல் + மின்னணுவியல் + கட்டுப்பாட்டியல் + கருவிமயமாக்கல் + கணினியியல்)  
(mechatronics = mechanics + electronics + control engineering + instrumentation + computer engineering).  
2.கனிணி ஒருங்கல் பிரிவுகள்
:2.1.கனிணி ஒருங்கிணை உற்பத்தி (CIM - computer integrated manufacturing)
::2.1.1. கனிணிசார் வடிவமைப்பு (CAD - computer aided design)
::2.1.2. கனிணிசார் உற்பத்தி (CAM - computer aided manufacturing)
::2.1.3. கனிணிசார் பகுத்தாய்வு (CAE - computer aided engineering, eg.ANSYS)
::2.1.4. கனிணிசார் ஆய்வு (CAI - computer aided inspection, eg.CMM)
::2.1.5. கனிணிசார் பொருத்தல் (CAA - computer aided assembly)
# அன்னியஸ்வரம்

கருநாடக இசையில் சில ஜன்னிய இராகங்கள் ரஞ்சகத்தின் பொருட்டு தனது தாய்ராகத்தில் வராத சுவரங்களை எடுத்துக்கொள்ளும். அவ்வாறு எடுத்துக்கொள்ளப்படும் சுவரங்கள் **அன்னியசுவரம்** எனப்படும்.  
பாஷாங்க இராகங்களில் வரும் ஸ்வரங்களை நட்சத்திரக்குறி போட்டுக் காண்பிப்பது வழக்கமாகும்.  
எடுத்துக்காட்டு:
- பைரவி - பத*நிஸ்
- பிலகரி - த*நிபத
# விபவி (இதழ்)

**விபவி** கொழும்பு இராஜகிரியவிலிருந்து வெளிவந்த ஒரு நிகழ்ச்சிநிரல் கையேட்டிதழாகும். முதல் இதழ் ஏப்ரல் 1997ல் வெளிவந்தது.
# விபவி (இதழ்)

## வெளியீடு

- விபவி மாற்றுக் கலாசார நிலையம், இராஜகிரிய.
# விபவி (இதழ்)

## முகவரி

51/7இ ராஜா ஹேவா விதாரண ஒழுங்கை, இராஜகிரிய வீதி, இராஜகிரிய.
# விபவி (இதழ்)

## நோக்கம்

கொழும்பிலும், அதை சுற்றியுள்ள பகுதிகளிலும் இடம்பெறும் கலை, இலக்கிய, கலாசார நிகழ்வுகளை தொகுத்து வழங்குவது விபவி மாதாந்த இதழின் நோக்கமாக இருந்தது.
# கிளெயார் கோவான்

**கிளெயார் கோவான்** (*Claire Cowan*, பிறப்பு: செப்டம்பர் 18 1981), தென்னாப்பிரிக்கா பெண்கள் தேர்வுத் துடுப்பாட்ட அணியின் அங்கத்தினர். இவர் இரண்டு தேர்வுத் துடுப்பாட்டப் போட்டிகளில் கலந்து கொண்டுள்ளார். 2003 ல் தென்னாப்பிரிக்கா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# சின்டி எக்ஸ்டீன்

**சிண்டி எற்சிடீன்** (*Cindy Eksteen*, பிறப்பு: நவம்பர் 21 1977), தென்னாப்பிரிக்கா பெண்கள் தேர்வுத் துடுப்பாட்ட அணியின் அங்கத்தினர். இவர் ஒரு தேர்வுத் துடுப்பாட்டப் போட்டியிலும், 36 ஒருநாள் பன்னாட்டுத் துடுப்பாட்டப் போட்டிகளிலும், கலந்து கொண்டுள்ளார். 2001/02 பருவ ஆண்டுகளில் தென்னாப்பிரிக்கா பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும், 1997-2003/04 பருவ ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# கெரோல் கில்டன்ஹுய்ஸ்

**கெரோல் கில்டன்ஹுய்ஸ்** (*Carole Gildenhuys*, பிறப்பு: 1934), தென்னாப்பிரிக்கா பெண்கள் தேர்வுத் துடுப்பாட்ட அணியின் அங்கத்தினர். இவர் மூன்று தேர்வுத் துடுப்பாட்டப் போட்டிகளில் கலந்து கொண்டுள்ளார். 1971/72 பருவ ஆண்டுகளில் தென்னாப்பிரிக்கா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# தொல்காப்பியம் உவமவியல் செய்திகள்

தமிழுக்குக் கிடைத்துள்ள மிகத் தொன்மையான நூலான **தொல்காப்பியம்** தமிழ்மொழியின் இலக்கணத்தை எழுத்து, சொல், பொருள் என 3 பகுதிகளாகக் காட்டுகிறது. ஒவ்வொரு பகுதியும் 9 இயல்களைக் கொண்டது. தமிழரின் கருத்துக்கள் நூலில் அமையுமாற்றைக் கூறுவது மூன்றாவது பகுதியாகிய பொருளதிகாரம். இந்த அதிகாரத்தில் ஏழாவது இயல் **உவமவியல்**.  
அறியாத ஒன்றை அறிந்த ஒன்றைக் காட்டி இதுபோன்றது என உணரவைப்பது உவமம். உவமம் இக்காலத்தில் உவமை எனப்படுகிறது.  
உவம-வகை, உவம-உருபு, உவமப்போலி என்னும் உள்ளுறை உள்ளுறை உவமம் முதலான செய்திகள் இதில் கூறப்பட்டுள்ளன.
# தொல்காப்பியம் உவமவியல் செய்திகள்

## அணுகுமுறை

தொல்காப்பிய உரையாசிரியகளில் ஒருவர் பேராசிரியர்.  
இவரது உரை பொருளதிகாரத்தில் உள்ள இறுதி 4 இயல்களுக்கு மட்டும் கிடைத்துள்ளது.  
இவரது உரையில் சங்க இலக்கியங்களிலிருந்து மேற்கோள்கள் தரப்பட்டுள்ளன.  
சில எடுத்துக்காட்டுகள் இவர் அறிந்தனவும், அமைத்தனவுமாக உள்ளன.  
தொல்காப்பியத்தைத் தழுவி மேலும் இவர் தொகுத்துத்தரும் எடுத்துக்காட்டுகள் இவரது மொழிப்புலமையைக் காட்டுகின்றன.  
இந்தக் கட்டுரை இவரது உரையைத் தழுவிச் செல்கிறது.
# தொல்காப்பியம் உவமவியல் செய்திகள்

## உவம-வகை

உவமம் 4 வகை. அவை வினை- உவமம், பயன்-உவமம் மெய்-உவமம், உரு- உவமம் என்பன. (1)
1. வினை = தொழில் – புலி போலப் பாய்ந்தான் (புலிமறவன், புலிப்பாய்ந்தான் என வினை உவமத்தில் தொகைநிலை இல்லாதிருத்தல் சிறப்பு)
1. பயன், = பயனிலை – மாரி அன்ன வண்கை
1. மெய் = வடிவு, = பிழம்பு - துடியிடை
1. வண்ணம் = நிறம் – பொன்மேனி
:(இதனைப் பண்புவமை எனக் கூறுவது பொருந்தாது என்கிறார் பேராசிரியர்)
:(அளவு, சுவை, தண்மை, வெம்மை, நன்மை, தீமை, சிறுமை, பெருமை – பொருள் பற்றிய உவமைகள் இந்த நான்கில் அடங்கும்)
இவை ஒன்றோடொன்று விரவியும் வரும் (2)
:செவ்வான் அன்ன மேனி (வண்ணத்தாலும் வடிவாலும் ஒத்தது)
உயர்ந்த பொருளையே ஒப்புமைப்படுத்த வேண்டும் (3)
:அரிமா அன்ன அணங்குடைத் துப்பு – வினை உவமம் (வலிமையில் அரிமா உயர்ந்தது)
:மாரி அம்பின் மழைத்தோல் சோழர் – பயன் உவமம் (மாரி அம்பினும் உயர்ந்தது)
:கடல் கண்டு அன்ன கண் அகன் பரப்பு – வடிவு (கடல்பரப்பு உயர்ந்தது)
:பொன்மேனி – வண்ணம் (பொன்னின் வண்ணம் மேனி வண்ணத்தினும் உயர்ந்தது)
உவமைக்கு நிலைகளன்கள் 4. அவை சிறப்பு, நலன், காதல், வலிவு என்பன (4)
:அரசன்போல் வீற்றிருந்தான் – சிறப்பு
:ஓவத்து அன்ன இடனுடை வரைப்பு – செயற்கை-நலம்
:பாவை அன்ன பலர் ஆய் மா கவின் – காதல் களனில் பிறந்தது
:அரிமா அன்ன அணங்குடைத் துப்பு – வலிமைக் களனில் பிறந்தது
தாழும் நிலைகளனிலிருந்தும் உவமை பிறக்கும் (5)
:கிளைஇய குரலே கிழக்கு வீழ்ந்தனவே (கதிர் தலைவணங்கியது)
முதற்பொருள், சினைப்பொருள் என்னும் இரண்டிலும் உவமையும் பொருளும் பொருத்தப்படும் (6)
:வரை புரையும் மழகளிற்றின்மிசை (வரை, களிறு – இரண்டும் முதற்பொருள்)
:தாமரை புரையும் காமர் சேவடி (தாமரை, அடி – இரண்டும் சினை)
:அடைகரை ஆயிதழ்ப் போதுபோல் கொண்ட குடைநிழல் தோன்றும் நின் செம்மலைக் காண வந்தேன் (தாமரைப்போது – சினை, அரசன் – முதல்)
:இலங்கு-பிறை அன்ன விலங்குவால் வெள்ளெயிறு (பிறை – முதற்பெயர், வெண்பல் – சினைப்பெயர்)
உவமச் சொல்லால் சுட்டாவிட்டால் எதிர்மறைப் பொருளும் கொள்ளப்படும் (7)
:பவளம் போல் செந்துவர் வாய் (இதில் செம்மை என்பது சுட்டிக் காட்டப்படாவிட்டால் பவளம்போல் கெட்டியான வாய் என எடுத்துக்கொள்ள நேரும்)
இதில் உவமையும் பொருளும் ஒத்திருக்க வேண்டும் (8)
:மயில் தோகை போலும் கூந்தல்
பொருளையே உவமம் ஆக்குதலும் உண்டு (9)
:வருமுகை அன்ன வண்முகை உடைந்து, திருமுகம் அவிழ்ந்த தெய்வத் தாமரை (முகத்தாமரை என அமையும் இதனை உருவகம் என்று சொல்வது பொருந்தாது என்கிறார் பேராசிரியர்)
உவமையிலும் பொருளிலும் உள்ள பெருமை சிறுமைகள் குறிப்பால் உணரப்படும் (10)
:அவாப்போல அகன்ற தன் அல்குல் மேல், சான்றோர் உசாப் போல உண்டே நுசும்பு – (அவள் அல்குல் ஆசை போல விரிந்துள்ளது, அதன் மேல் சான்றோர் காணும் நுட்பம் போல் இடை நுழைந்துள்ளது)
# தொல்காப்பியம் உவமவியல் செய்திகள்

## உவம உருபுகள்

:உவம உருபுகள் 36. அவை
:அன்ன, ஏய்ப்ப, உறழ, ஒப்ப, என்ன, மான, -6- ஒன்ற, ஒடுங்க, ஒட்ட, ஆங்க, வென்ற, வியப்ப -12- எள்ள, விழைய, விறப்ப, நிகர்ப்ப, கள்ள, கடுப்ப -18- காய்ப்ப, மதிப்ப, தகைய, மருள, மாற்ற, மறுப்ப -24- புல்ல, பொருவ, பொற்ப, போல, வெல்ல, வீழ -30- நாட, நளிய, நடுங்க, நந்த, ஓட, புரைய -36- என்பன (11)
தொல்காப்பியர் இவற்றைப் பொருள் நோக்கில் வரிசைப்படுத்தித் தொகுத்துள்ளார்.
நாம் சொல்நோக்கில் இவற்றை அகர-வரிசை செய்தால் அவை இவ்வாறு அமையும்.
# தொல்காப்பியம் உவமவியல் செய்திகள்

## உவம உருபுகள்

### உவம உருபுகளின் அகரவரிசை

:அன்ன, ஆங்க, உறழ, எள்ள, என்ன, ஏய்ப்ப, ஒட்ட, ஒடுங்க, ஒப்ப, ஒன்ற, ஓட, கடுப்ப, கள்ள, காய்ப்ப, தகைய, நடுங்க, நந்த, நளிய, நாட, நிகர்ப்ப, புரைய, புல்ல, பொருவ, பொற்ப, போல, மதிப்ப, மருள, மறுப்ப, மாற்ற, மான, வியப்ப, விழைய, விறப்ப, வீழ, வெல்ல, வென்ற,
# தொல்காப்பியம் உவமவியல் செய்திகள்

## உவமப்போலி என்னும் உள்ளுறை உவமம்

உவமப்போலி (உள்ளுறை உவமம்) 5 வகை (24)  
வினை, பயன், உறுப்பு, உரு, பிறப்பு – என்பன அந்த 5 உள்ளுறை உவமம் (25)  
கிழவி கூற்றில் அமையும் உள்ளுறை உவமம் அவள் அறிந்த நிலத்துக் கருப்பொருள்களால் அமையும். தோழி கூற்றில் அமையும் உள்ளுறை உவமம் அந்த நிலத்துப் பொருள்கள் எல்லாவற்றலும் சொல்லப்படும் (26)  
கிழவன் கூற்றில் அமையும் உள்ளுறை உவமம் அவனது பெருமை தோன்றும்படி சொல்லப்பட்டிருக்கும். ஏனையோர் கூற்றில் அமையும் உள்ளுறை உவமம் இருப்பிட எல்லையைக் கடந்த பொருள்கள்மீதும் அமையும். (27)  
கிழவன் கூற்றில் உள்ள உள்ளுறை உவமங்கள் இன்பம் பயப்பதாகவும், துணிவை வெளிப்படுத்துவதாகவும் அமையும் (28)  
கிளவி கூற்றில் வரும் உள்ளுறை உவமங்கள் (மருதம், நெய்தல் என்னும்) இரண்டு திணைகளுக்கு உரிமை பூண்டதாக இருக்கும் (29)  
கிழவன் கூற்றில் வரும் உள்ளுறை உவமங்களுக்கு நிலத்திணை வரையறை இல்லை (30)  
தோழி, செவிலி ஆகியோர் கூற்றுகளில் வரும் உள்ளுறை உவமம் காலத்துக்கும், இடத்துக்கும் பொருந்துமாறு அமையும் (31)  
உள்ளுறை உவமம் வேறுபட வந்தால் பொருந்தும் வழியில் கூறுதற்கும் உரிமை உடையவை (32)  
உவமை இல்லை எனப் பொருத்திக் காட்டினாலும் உவமை எனவே கொள்ளவேண்டும் (33)
:மாதர் முகம்போல் ஒளிவிட வல்லையேல்,
:காதலை வாழி மதி (குறள் 1118)
உவமை கூறாமல் பயனிலையால் உவமையைப் பெறவைத்தாலும் உவமையாகக் கொள்ளப்படும் (34)
:பாரி பாரி எனப்பல ஏத்தி
:ஒருவர் புகழ்வர் செந்நாப் புலவர்,
:பாரி ஒருவனும் அல்லன்,
:மாரியும் உண்டு ஈண்டு உலகு புறப்பதுவே (புறம் 107)
அதுவா இதுவா என்று தடுமாற வைத்தும் உவமை கூறப்படும் (35)
:அரிமலர் ஆய்ந்தண் அம்மா கடைசி
:திருமுகமும் திங்களும் செத்துத் – தெருமந்து
:வையத்தும் வானத்தும் செல்லா(து) அணங்காகி
:வையத்து நின்ற(து) அரா. – (பொய்கையார்)
# தொல்காப்பியம் உவமவியல் செய்திகள்

## உவமை அடுக்கம்

உவமைகள் அடுக்கிக் கூறப்பட்டால் அவற்றை விரித்து உணர்ந்துகொள்ள வேண்டும் (36)
:(“விடுத்தல்” = விடுவித்துக்கொள்ளல்)  
:மதியத்து அன்ன வாள்-முகம் போலும்
:பொதியவிழ் தாமரைப் புதுப்பூம் பொய்கை
இதில் முகம் என்பது மதியம் என்றும், தாமரை என்னும் உவமைகளால் விளக்கம் இல்லாமல் காட்டப்பட்டுள்ளது.  
உவமையைத் தனியாகவும் பொருளைத் தனியாகவும் நிரல்பட நிறுத்தி அடுக்குவது நிரல்நிலை உவமம். சுண்ணம், அடிமறி-மாற்று, மொழிமாற்று என்னும் மூன்றில் அடுக்கு வரும். (37)
# ஜெனிபர் கோவ்

**ஜெனிபர் கோவ்** (*Jennifer Gove*, பிறப்பு: ஆகத்து 28 1940), தென்னாப்பிரிக்கா பெண்கள் தேர்வுத் துடுப்பாட்ட அணியின் அங்கத்தினர். இவர் ஏழு பெண்கள் தேர்வுத் துடுப்பாட்டப் போட்டிகளில் கலந்து கொண்டுள்ளார். 1960/61-1971/72 பருவ ஆண்டுகளில் தென்னாப்பிரிக்கா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# எய்லின் ஹர்லி

**எய்லின் ஹர்லி** (*Eileen Hurly*, பிறப்பு: மே 6 1932), தென்னாப்பிரிக்கா பெண்கள் தேர்வுத் துடுப்பாட்ட அணியின் அங்கத்தினர். இவர் நான்கு பெண்கள் தேர்வுத் துடுப்பாட்டப் போட்டிகளில் கலந்து கொண்டுள்ளார். 1960/61 பருவ ஆண்டுகளில் தென்னாப்பிரிக்கா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# சப்னிம் இஸ்மாயில்

**சப்னிம் இஸ்மாயில்** (*Shabnim Ismail*, பிறப்பு: அக்டோபர் 5 1988), தென்னாப்பிரிக்கா பெண்கள் தேர்வுத் துடுப்பாட்ட அணியின் அங்கத்தினர். இவர் ஒரு தேர்வுத் துடுப்பாட்டப் போட்டியிலும், 20 ஒருநாள் பன்னாட்டுத் துடுப்பாட்டப் போட்டிகளிலும், 11 இருபது20 துடுப்பாட்டப் போட்டியிலும் / போட்டிகளிலும் கலந்து கொண்டுள்ளார். 2007 ல் தென்னாப்பிரிக்கா பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும், 2007 -2010 ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# ஆட்ரி ஜாக்சன்

**ஆட்ரி ஜாக்சன்** (*Audrey Jackson*, பிறப்பு: 1944), தென்னாப்பிரிக்கா பெண்கள் தேர்வுத் துடுப்பாட்ட அணியின் அங்கத்தினர். இவர் இரண்டு தேர்வுத் துடுப்பாட்டப் போட்டிகளில் கலந்து கொண்டுள்ளார். 1960/61 பருவ ஆண்டுகளில் தென்னாப்பிரிக்கா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# லெய்சி ஜேக்கப்ஸ்

**லெய்சி ஜேக்கப்ஸ்** (*Leighshe Jacobs*, பிறப்பு: ஏப்ரல் 6 1985), தென்னாப்பிரிக்கா பெண்கள் தேர்வுத் துடுப்பாட்ட அணியின் அங்கத்தினர். இவர் இரண்டு தேர்வுத் துடுப்பாட்டப் போட்டிகளில் கலந்து கொண்டுள்ளார். 2003ல் தென்னாப்பிரிக்கா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# மோய்ரா ஜோன்ஸ்

**மோய்ரா ஜோன்ஸ்** (*Moira Jones*, பிறப்பு: 1942), தென்னாப்பிரிக்கா பெண்கள் தேர்வுத் துடுப்பாட்ட அணியின் அங்கத்தினர். இவர் ஒரு தேர்வுத் துடுப்பாட்டப் போட்டியில் கலந்து கொண்டுள்ளார். 1971/72 ல் தென்னாப்பிரிக்கா பெண்கள் தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# கல்லாடனார் (தொல்காப்பிய உரையாசிரியர்)

**கல்லாடனார்** (**Kalladanaar**) தொல்காப்பியத்துக்கு உரை எழுதிய இடைக்கால தமிழ் மொழி உரையாசிரியர்களில் ஒருவர். சங்ககாலப் புலவர் கல்லாடனார் வேறு, தொல்காப்பிய உரையாசிரியர் கல்லாடனார் வேறு. தொல்காப்பியத்துக்கு உரை எழுதிய கல்லாடர் பொ.ஊ. 15 ஆம் நூற்றாண்டில் விஜயநகரப் பேரரசின் காலத்தில் வாழ்ந்தவர். கல்லாடனாரைக் **கல்லாடர்** எனவும் குறிப்பிடுகின்றனர்.  
இளம்பூரணர் உரை தொல்காப்பியம் முழுமைக்கும் உள்ளது. நச்சினார்க்கினியர் உரை தொல்காப்பியம் எழுத்ததிகாரம் பகுதிக்கு மட்டும் உள்ளது. இவர் ஐம்பெருங்காப்பியங்களில் ஒன்றான சீவக சிந்தாமணிக்கும் உரை எழுதியுள்ளார். பேராசிரியர் உரை தொல்காப்பியம் பொருளதிகாரம் மெய்ப்பாட்டியல், உவமவியல், செய்யுளியல், மரபியல் என்னும் இறுதி நூன்கு இயல்களுக்கு மட்டுமே கிடைத்துள்ளது.  
தொல்காப்பியம் சொல்லதிகாரத்துக்கு மட்டும் ஐந்துபேர் எழுதிய உரைகள் கிடைத்துள்ளன. இந்த ஐவருள் ஒருவர் கல்லாடனார். ஏனையோர் தெய்வச்சிலையார், இளம்பூரணர், சேனாவரையர், நச்சினார்க்கினியர் ஆகியோர்  
தொல்காப்பியத்துக்குக் கல்லாடனார் எழுதிய உரை அச்சாகி வெளிவந்துள்ளது. கல்லாடனார் உரை தொல்காப்பியம் சொல்லதிகாரத்தில உள்ள ஒன்பது இயல்களில் முதல் ஏழு இயல்களுக்கு முழுமையாகவும் எட்டாம் இயல் இடையியலில் முதல் பத்து நூற்பாக்களுக்கும் கிடைத்துள்ளன.
இவரது உரைநூல் பதிப்புடன் இணைக்கப்பட்டுள்ள பழைய உரை சொல்லதிகாரம் முதல் மூன்று இயல்களுக்கு மட்டுமே கிடைத்துள்ளது.
# கல்லாடனார் (தொல்காப்பிய உரையாசிரியர்)

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, பதிப்பு 2005
# ஜொசப்பின் பெர்னாட்

**ஜொசப்பின் பெர்னாட்** (*Josephine Barnard*, பிறப்பு: திசம்பர் 28 1978), தென்னாப்பிரிக்கா பெண்கள் தேர்வுத் துடுப்பாட்ட அணியின் அங்கத்தினர். இவர் மூன்று தேர்வுத் துடுப்பாட்டப் போட்டிகளிலும், எட்டு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 2001/02-2003 பருவ ஆண்டுகளில் தென்னாப்பிரிக்கா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், 2001/02-2003/04 பருவ ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# எசிலின் கிளோவன்

**எசிலின் கிளோவன்** (*Ashlyn Kilowan*, பிறப்பு: திசம்பர் 19 1982), தென்னாப்பிரிக்கா பெண்கள் தேர்வுத் துடுப்பாட்ட அணியின் அங்கத்தினர். இவர் ஒரு தேர்வுத் துடுப்பாட்டப் போட்டியிலும், 32 ஒருநாள் பன்னாட்டுத் துடுப்பாட்டப் போட்டிகளிலும், 11 இருபது20 துடுப்பாட்டப் போட்டிகளிலும் கலந்து கொண்டுள்ளார். 2007 பருவ ஆண்டுகளில் தென்னாப்பிரிக்கா பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும், 2003-2009/10 பருவ ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# செருமானியரின் உணவுகள் பட்டியல்

## பிரதான உணவுகள்

- Kartoffel - உருளைக்கிழங்கு
:* Bratkartoffeln - தோலுடன் அவிக்கப்பட்ட உருளைக்கிழங்கை ஆறவைத்து உரித்து சிறுசிறு துண்டுகளாக வெட்டி குறைந்தளவு எண்ணெயில் பொரிய விடுவது. இதற்கு மயோரான் அல்லது ஒறிகானோ சரக்குகள் போடப்படும். பொரிந்து முடியும் நேரத்தில் பன்றிக்கொழுப்பும், வெங்காயமும் சேர்க்கப்படும்.
:* Pellkartoffel - தோலுடன் அவிக்கப்பட்ட உருளைக்கிழங்கு.
:* Kartoffelklöße/-knödel
:* Kartoffelpüree - அவித்த உருளைக்கிழங்கை சூடாக இருக்கும் போதே மசித்து ஒரு கரண்டி பட்டர் போட்டுக் கிளறி விட்டு, சூடான பால், சிறிதளவு உப்பு, மிளகு தூள், முஸ்காட் தூள் என்பன போட்டு கழி போலக் கிண்டி எடுப்பது.
:* Kartoffelpuffer - உருளைக்கிழங்கைத் தோலுரித்து துருவி எடுத்து அதற்குள் முட்டை, வெங்காயம், உப்பு, மிளகு சேர்த்துக் கலந்து வடை போலத் தட்டையாகத் தட்டிப் பொரிப்பது. வடையைவிடப் பெரிதாக இருக்கும்.
:* Kartoffelsalat
- Nudel - நூடெல்
- Semmelknödel
- Maultasche
# செருமானியரின் உணவுகள் பட்டியல்

## மதிய உணவுகள்

- Grünkohl mit geräucherter Mettwurst - (கோவா + அரைத்தபன்றி இறைச்சியுடன் குறித்த அளவு மாட்டிறைச்சியும் சேர்த்து வெங்காயம் கலந்து செய்யப்பட்ட வூஸ்ற்)
- Kasseler mit Sauerkraut - காசெலர் + சவ்வர்கிரவுட் (புகையில் வாட்டிய பன்றி விலாஎலும்பு இறைச்சி + வினாகிரியில் ஊறவைத்த கோவா: புளிப்பு கோவா))
- Linsen mit Spätzle - லின்சன் + ஸ்பெற்ஸ்லே (ஒரு வகைப்பருப்பு + ஒரு வகை நூடெல்)
- Maultaschen - மவுல் ரசென்
- Schnitzel mit Kartofel
# விஷ்ணு சஹஸ்ரநாமத்தில் வரும் எதிர்மாறான பெயர்கள்

**விஷ்ணு ஸஹஸ்ரநாமத்தில் வரும் எதிர்மாறான பெயர்கள்** வேதாந்த நுணுக்கங்களையும் புராணங்கள் கூறும் தெய்வச் செயல்களையும் விளக்கக் கூடியவை. தத்துவத்தின் அடிப்படையில் அணுகினாலன்றி அவைகளினால் ஏற்படும் ஐயப்பாடுகள் விலகா. பீஷ்மர் இவைகளைத் தொகுத்ததில் இன்னொரு சிறப்பும் உள்ளது. எதிர்மாறாக உள்ள ஒவ்வொரு சோடியினிலுள்ள இரு சொற்களும் *அடுத்தடுத்து* வருவதைப் பார்க்கலாம். கீழே அடைப்புகளில் கொடுக்கப் பட்டிருக்கும் எண் அவ்விரு சொற்களும் ஸஹஸ்ரநாமத்தின் 107 சுலோகங்களில் வரும் தொடர் எண் என்று அறிக.
# *நிமிஷோநிமிஷ:* (23)

:*நிமிஷ:* - மூடிய கண்கள் உள்ளவர்  
ஊழிக்காலத்தில் தனது மாயை யாகிய யோகநித்திரையில் கண்களை மூடிக்கொண்டு தனது வாசுதேவனாகிய பரம்பொருள் நிலையைத் தியானம் செய்து கொண்டு இருப்பவர். யோகமாயையின் சக்தியால் உலகைத் தாங்குவதற்குக் கண்கள் முதலிய பொறிகள் வேண்டாதவர்.  
:*அநிமிஷ:* - கண்களை மூடாதவர்  
ஊழிக்காலத்தில் மச்சாவதார மூர்த்தியாய் தன்னுள் ஒடுங்கியதனைத்தையும் விதை வடிவில் காப்பதற்காக ஓடத்திலிட்டு ஊழிக்கடலில் நீந்துகின்ற இமைப் பாதுகாப்பற்ற கண்களுள்ள மீன் வடிவில் இருந்தவர். தேவர்கள் வடிவில் இமைக்காமல் இருப்பவர். மற்றவர்கள் ஒடுங்கி அடங்கிய ஊழி வேளையில் தான் மட்டும் அடங்காமல் விழித்திருப்பவர்.
# *நைகரூபோ பிருஹத்ரூப:* (29)

:*நைகரூப:*- வடிவம் ஒன்றல்லாதவர்  
உபநிடதத்தில் கண்டபடி, மாயைகளால் பல ரூபங்களை அடைந்த பரம்பொருள்.  
:*பிருஹத்ரூப:* - பெருவடிவமுள்ளவர்  
உலகைத்தாங்குவதற்கென பெரிய உருவம் பெற்றவர். வராஹர், ஆதிசேஷர், கூர்மர் முதலான வடிவில் உள்ளவர். வராஹ வடிவில் பூமியைத்தாங்கும்போது பகவானின் பெரிய உருவின்மேல் அமைந்தபடியால் பூமி நீரில் மூழ்காதிருந்தது. திரிவிக்ரமத் தோற்றத்தில் ஆகாய இடைவெளி அனைத்திலும் பரவி நின்ற பெருவடிவினர்.
# *அத்ருஶ்யோவ்யக்தரூபஶ்ச* (33)

:*அத்ருஶ்ய:* - காணக்கிடைக்காதவர்  
புலனைந்துக்கும் அறிவுக்கும் புலப்படாதவர்  
:*வ்யக்தரூப:* - புலப்படுகிற வடிவுள்ளவர்  
ஆனாலும் இவ்வுலக வடிவில் புலப்படுகிறார். பரம்பொருள் என்ற நிலையில் உணரப்படாமல் இருந்தவாறே, விரிந்த இவ்வுலகமாகக் காட்சியளிக்கிறார். அடியார்களிடம் பரிவு கொண்டு இராமர், கிருஷ்ணர் முதலிய தோற்றங்கள் மூலம் தானே தன்னை வெளிப்படுத்திக் கொள்கிறார். மற்றும் யோகமுறைகளில் தேர்ந்து சமாதியில் அமர்ந்து உள்நோக்குபவர்களான யோகிகளின் உள்ளத்தில் தானே வடிவம் கொண்டு புலப்படுகிறார்.ஊனக்கண்ணுள்ளவர்களுக்கு புலப்படாதவரே ஞானக்கண்ணுள்ளவர்க்கு வெளிப்படையாகிறார் என்பதைக் காட்டத்தான் 'ச' என்ற இடைச்சொல்.
# *ஸதஸத்* (51)

:*ஸத்* - நிலைத்த இருக்கை கொண்டவர்  
உண்மையே வடிவாகிய பரம்பொருள்.'ஆதியில் இது ஒன்றேயாக இரண்டற்றதாய் ஸத்தாக இருந்தது' என்பது உபநிடதக்கூற்று. பொருள்கள் *ஸத்* என்றும் *அஸத்* என்றும் இருவகைப்படும். முக்காலத்திலும் உண்மையாக இருப்பது *ஸத்* எனப்படும். இதை விளக்கமாகச் சொல்வதற்காக *பாரமார்த்திக ஸத்* என்றும் அழைப்பதுண்டு. என்றும் ஒருபடித்தாய் உள்ளது. இது பரம்பொருள் ஒன்று தான். தோன்றும் காலத்தில் மட்டும் உலகியல் ரீதியில் குறிப்பிட்ட காலவரையில் உண்மையாக இருப்பது, வியவகார முறையில் உண்மை என்று சொல்லப்பட்டாலும், *பாரமார்த்திக ஸத்* அல்ல; ஏனென்றால் அது தோன்றி மறைவது. இவ்வுலகம் அப்படித்தான்.ஆண்டவனை *ஸத்* என்றும் மற்றதெல்லாம் *ஸத்* அல்ல என்றும் சொல்லும்போது நாம் *பாரமார்த்திக ஸத்* தைக் குறிக்கிறோம்.  
:*அஸத்* - *ஸத்*தாக இல்லாதவர்  
ஆனால் பகவானுக்கு *அஸத்* என்ற ஒரு பெயரையும் கொடுக்கிறது விஷ்ணு ஸஹஸ்ரநாமம். ஏனென்றால் மாயையால் ஏற்ற உலகின் வடிவில் அவர் *அஸத்*. உலகு முக்காலத்திலும் இருப்பதல்ல. *ஸத்* தான பரம்பொருளிலிருந்து தோன்றிய உலகத்தை எப்படி *அஸத்* என்று கூறலாம் என்ற கேள்வி நியயமானதுதான்.
உலகை உலகமாகப் பார்க்கும்பொழுது அது *ஸத்* அல்ல. உலகை பரம்பொருளாகவே பார்த்தால் அது *ஸத்*. பகவான் *ஸத்* ஆக பரம்பொருளகவும் இருக்கிறார். உலகமாக *அஸத்* தாகவும் இருக்கிறார். இவ்விரு நிலைகளும் ஒன்றால் மற்றொன்று பாதிக்கப்படுவதில்லை. என்றும் நிலைத்திருப்பவராயினும், உலகவடிவில் பெயர் உரு இவையிரண்டினால் ஏற்பட்ட நிலையாமையினால் *அஸத்* ஆகிறார்.
# *க்ஷரமக்ஷரம்* (51)

:*க்ஷரம்* - தேயும் பொருளானவர்  
தோன்றி மாறுபட்டு அழிவது க்ஷரம். எல்லா உயிரினங்களும் க்ஷரம் . காலத்தால் மாறுபடுவதனைத்தும் க்ஷரம். மனம் புத்தி, புலன்கள், உடல், இவற்றைத்தான் என்று அபிமானிக்கும் ஜீவர்கள் யாவரும் க்ஷரம்.  
:*அக்ஷரம்* - மாறுபாடடையாதவர்  
க்ஷரநிலை அடையாதது அக்ஷரம். க்ஷரநிலை என்பது காரியநிலை.இவ்வுலகம் காரியநிலையில் உள்ளது. அதைத் தோற்றுவித்தது காரணநிலையிலுள்ள மாயை. அது அக்ஷரம். எல்லாஜீவர்களின் பிறவிகளை அளிக்கக்கூடிய வினை விதைகள், வாஸனைகள் எனும் மனப்பதிப்புகள் இவையெல்லாவற்றிற்கும் இருப்பிடம்தான் அக்ஷரம். பகவத் கீதை இதை கூடஸ்தன் என்று அழைக்கிறது கூடம் என்பது குவியல். இது ஜீவராசிகளாக மாற இருக்கும் காரணநிலை. தோற்றத்தில் ஒருவிதமாகவும் உண்மையில் வேறுவிதமாகவுமிருந்து ஏமாற்றுவதற்கு கூடம் என்று பெயர். உலகமாக மாறவிருக்கும் வாசனைக்குவியல் அத்தகையது. அந்த அக்ஷரமாயிருப்பர் பகவான்.
# *தீப்தமூர்த்திரமூர்த்திமான் * (77)

:*தீப்தமூர்த்தி:* - ஒளி வடிவுள்ளவர்  
அறிவுமயமாக விளங்கும் உருவமுள்ளவர்.அறிவொன்றே ஆதவன் முதலியதன் ஒளி இருக்கும்போதும் இல்லாதபோதும் பொருள் இருப்பதை விளக்குகிறது.பிருகதாரண்யக உபநிடதம் இதை கேள்வியாகக்கேட்டு விடையும் பகர்கிறது:. 'சூரியனும் அஸ்தமித்துச் சந்திரனும் அஸ்தமித்து தீயும் ஒடுங்கி பேச்சும் கூட மௌனமாகிவிட்டால் இந்த மனிதனுக்கு ஒளியாவது எது?' 'ஆன்மாவே இவனுக்கு ஒளியாகிறது; ஆன்ம ஒளியாலேயெ இவன் இருக்கிறான், வெளியே செல்கிறான், வேலை செய்கிறான், திரும்பி வருகிறான்'.  
:*அமூர்த்திமான்* - வடிவில்லாதவர்  
வினையாலுண்டான உடம்பில்லாதவர். பகவத்கீதையில் கண்ணனுடைய உறுதியான அறிவிப்பு:. 'பிறப்பற்றவனாகவும் மாறுபாடற்றவனாகவும் உண்டானவற்றிற்கெல்லாம் இறைவனாகவும் இருந்தபோதிலும் எனது பிரகிருதியை வசப்படுத்திக்கொண்டு என் மாயையினால் நான் தோன்றுகிறேன்'.
# *அநேகமூர்த்திரவ்யக்த:* (77)

:*அநேகமூர்த்தி:* - பல வடிவங்கள் கொண்டவர்  
அவதாரங்களில் பல உடல்களை எடுத்திருப்பவர். தன்னிச்சையால் விளையாட்டாகச் சில. நெறிப் பாதுகாப்பிற்காகச் சில. உலகை வாழ்விப்பதற்காகச் சில. கண்ணனாக உருவெடுத்த ஒரே அவதாரத்தில் மாயையால் பல உருவங்களில் மாறி மாறித் தோன்றியவர். தான் மணந்த 16000 பெண்களுக்காக அவர்கள் ஒவ்வொருவருக்குத் தக்கபடி அவ்வளவு உருவங்களை எடுத்துக் கொண்டார் என்றும் ராஸலீலையில் ஒவ்வொரு கோபிக்கும் ஒரு கண்ணனாகக் கூடி விளையாடியதையும் ஸ்ரீமத் பாகவதமும் விஷ்ணுபுராணமும் சொல்லும்.விஷ்ணு சஹஸ்ரநாமத்திலேயே, 'நைகரூப:', 'நைகாத்மா', 'நைக:' என்ற பெயர்களும் இதை ருசுப்பிக்கின்றன.நம்மாழ்வாரும்திருவிருத்தம் 96-வது பாட்டில் இதை அடிக்கோடிட்டுச் சொல்கிறார்.  
:*அவ்யக்த:* - வெளிப்படாதவர்  
இவர் இப்படிப்பட்டவர் என்று யாராலும் அறியக்கூடாதவர். அவர் எடுத்த பல தோற்றங்களிலும் அவரது முழுச்சிறப்பு வெளிப்படையாக உணரப்படவில்லை.இதை கண்ணனே தன் கீதையில் சொல்லி அங்கலாய்க்கிறார்.
# *ஏகோனைக:* (78)

:*ஏக:* - ஒன்றானவர்  
பல வடிவங்களில் காணப்பெறுபவர் ஒருவரே. வேறுபாடுகள் அனைத்தும் உண்மையானவை அல்ல. வேறுபாடுகள் மூவகை. தன்னினத்தைச்சார்ந்த வேறுபொருளால் வேறுபாடு (*ஸஜாதீய பேதம்*); வேறு இனத்தைச்சார்ந்த பொருளால் வேறுபாடு (*விஜாதீய பேதம்*); தனக்குள்ளேயே பல பாகங்களினால் வேறுபாடு (*ஸ்வகத பேதம்*). சாந்தோக்ய உபநிடதம் 'ஒருவனே. இரண்டற்றவன்' என்று இம்மூன்று வேறுபாடுகளும் இல்லாதவர் என்பதைச் சொல்கிறது.  
மற்றும் அவரது பெருமைக்கு ஈடான பெருமைகளைக் கொண்டவர் வேறொருவர் இல்லை.பட்டர் உரை: 'எவ்வகையிலும் ஒப்பில்லாத பகவானை யாருடனும் சேர்த்து எண்ணக் கூடாமையால்
*ஏக:* என்று சொல்கிறோம்'.  
:*நைக:* - ஒன்றாயில்லாதவர்  
மாயையினால் பல உருவமாகத் தோன்றுபவர். கீதையின் பத்தாவது அத்தியாயத்தில் கூறியபடி பல விபூதிகள் கொண்டவர்.
# *அசலஶ்சல:* (79)

:*அசல:* - அசையாதவர்  
தன் நிலையிலிருந்தும் தன் திறமையிலிருந்தும் தன் குணச்சிறப்புகளிலிருந்தும் சிறிதும் பிறழாதவர். மலை போன்றுபெருத்த எதிர்ப்பிலும் அசையாதிருப்பவர்.  
:*சல:* - அசைபவர்  
- அசையாதிருப்பவரே வாயுவாகத்தானும் அசைந்து மற்ற எல்லாவற்றையும் அசையும்படிச்செய்பவர்.  
- பாண்டவர் போன்ற வேண்டியவர்களுக்காகத் தானே தனக்கு ஏற்படுத்திக்கொண்ட வரையை மீறினவர்.
# *அணுர்பிருஹத்* (90)

:*அணு:* - அணுவானவர்.  
கண்ணாலோ அதற்கு உதவுகிற வேறு உபகரணங்களாலோ காணமுடியாத அளவிற்குச் சிறியதாய் அணுவுக்கும் அணுவானவர்.. தஹரம் எனும் இதயவெளி மிகச்சிறியது. அதில் உள்ள ஜீவன் அதிலும் சிறியவர். அந்த ஜீவனாக, ஆன்மாவினுள் ஆன்மாவாக உட்புகுந்திருப்பவர் ஆனதால் அணுவிலும் அணுவானவர்.  
:*பிருஹத்* - பெரிதாயிருப்பவர்.  
பரம்பொருள் வியாபித்துள்ள அளவிற்குப் பரந்து இருக்கும் பொருள் வேறு எதுவுமே இல்லை. பரம்பொருளின் முழு விசுவரூபத்தில் இம்முழு உலகமும் ஓர் அணுவளவுதான். அதனால் அவர் பெரியவை எல்லாவற்றிற்கும் பெரிதானவர்.
# *க்ருஶஸ்தூல:* (90)

:*க்ருஶ:* - மெலிந்தவர்  
:*ஸ்தூல:* - பருத்தவர்
# *குணப்ருந்நிர்குண:* (90)

:*குணப்ருத்* -குணங்களைத் தாங்கி நிற்பவர்  
:*நிர்குண:* - குணமற்றவர்
# துணை நூல்கள்

- ஸ்ரீ விஷ்ணு ஸஹஸ்ரநாம ஸ்தோத்திரம். சி. வெ. ராதகிருஷ்ண சாஸ்திரி. சிமிழி வெங்கடராம சாஸ்திரி டிரஸ்ட். 1986.
- ஸ்ரீ விஷ்ணு ஸஹஸ்ரநாம ஸ்தோத்திரம். உரை ஆசிரியர் "அண்ணா". ஸ்ரீ ராமகிருஷ்ண மடம். மயிலாப்பூர், சென்னை 4. 1959
- Vishnu Sahasranama. Compiled by Dr. Arulmallige Parthasarathy. Vishnu Sahasranama Trust, Bangalore. 2007.
- ஸ்ரீ ஜயமங்கள ஸ்தோத்திரம். (பதினொன்றாம் பாகம்). பிரம்மஸ்ரீ அனந்தராம தீக்ஷிதர். சேலம் லிட்டெரரி அச்சகம். 1964
# கெரீ லெய்ங்

**கெரீ லேன்ங்** (*Kerri Laing*, பிறப்பு: அக்டோபர் 17 1968), தென்னாப்பிரிக்கா பெண்கள் தேர்வுத் துடுப்பாட்ட அணியின் அங்கத்தினர். இவர் ஒரு தேர்வுத் துடுப்பாட்டப் போட்டியிலும், 23 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 2001 ல் தென்னாப்பிரிக்கா பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும், 1997-2001/02 பருவ ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# வே. விவேகானந்தன்

**வே. விவேகானந்தன்** (பி: 1940) மலேசியாவில் எழுத்தாளர்களுள் ஒருவராவரான இவர் பத்திரிகை ஆசிரியராவார். பல ஆண்டுகள் தமிழ் நேசன் பத்திரிகையின் ஆசிரியராக இருந்துள்ளார். அத்துடன் சிலாங்கூர் கூட்டரசுப் பிரதேச எழுத்தாளர் வாசகர் இயக்கத் தலைவராகவும் பணியாற்றியுள்ளார். முருகு சுப்பிரமணியம் அறவாரியத்தின் தலைவர்.
# வே. விவேகானந்தன்

## எழுத்துத் துறை ஈடுபாடு

1960 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், கட்டுரைகள் எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும்ää இதழ்களிலும் பிரசுரமாகியுள்ளன.
# இராம. வீரசிங்கம்

**இராம. வீரசிங்கம்** மலேசியாவில் எழுத்தாளர்களுள் ஒருவராவராவார். தற்போது பிரித்தானியக் குடிமகனாகி லண்டனில் வசித்து வருகிறார். பாரி எனும் புனைப்பெயரில் எழுதிவரும் இவர் முதியோர் கல்வி முன்னேற்ற திட்ட மேலாளர். தமிழ் இளைஞர் மணி மன்றத்தில் தீவிர ஈடுபாட்டுள்ள இவர் இங்கிலாந்தில் "வீர வள்ளுவம்" மற்றும் "லண்டன் தமிழ் மரபு ஆராய்ச்சி" எனும் நிறுவனங்களை அமைத்ததுடன், லண்டன் தமிழ்ச் சங்கத்தில் முக்கிய பொறுப்புகளையும் வகித்துள்ளார். அதேநேரம், ஆலய நிர்வாகங்களிலும் பங்காற்றியுள்ளார்.
# இராம. வீரசிங்கம்

## எழுத்துத் துறை ஈடுபாடு

1957 தொடக்கம் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், கட்டுரைகள் எழுதி வருகின்றார். இவரின் இத்தகைய ஆக்கங்கள் மலேசிய தேசிய பத்திரிகைகளிலும், இதழ்களிலும் பிரித்தானிய இதழ்களிலும் பிரசுரமாகியுள்ளன.
# எஸ். என். நாகராசன்

**எஸ். என். நாகராசன்** (28 திசம்பர் 1927 – 24 மே 2021) இந்தியாவின் மூத்த வேளாண்மை அறிவியலாளர்களில் ஒருவர் மற்றும் மார்க்சிய சிந்தனையாளர். *கீழைமார்க்சியம்* என்ற கருத்துநிலையை முன்வைத்தவர்
# எஸ். என். நாகராசன்

## வாழ்க்கை வரலாறு

எஸ். என். நாகராஜன் 1927-இல் கோவை, சத்தியமங்கலம் என்ற ஊரில் பிறந்தார். வேளாண்மையில் முனைவர் பட்டம்பெற்றார். இந்திய வேளாண்மை ஆய்வுக்கழகத்தில் முதுநிலை அறிவியலாளராக பணியாற்றினார். பசுமைப் புரட்சியை எதிர்த்து ஆய்வகத்தில் இருந்து வெளியேறினார். தன்னை முழுமையாகவே ஒரு மார்க்சிய களப்பணியாளராக ஆக்கிக்கொண்டார்  
எஸ்.என்.நாகராஜன் ‘புதிய தலைமுறை’ என்ற சிற்றிதழை முன்னின்று நடத்தினார். மார்க்சிய ஆய்வில் ஒரு மாணவர் வரிசையை அவரால் உருவாக்க முடிந்தது. ஞானி அவரது நண்பரும் மாணவருமாக இருந்தார். கோவை ஞானி பின்னர் நிகழ் போன்ற சிற்றிதழ்கள் வழியாக அவரது சிந்தனைகளை முன்னெடுத்தார்  
எஸ்.என்.நாகராஜன் கீழைமார்க்சியம் என்ற கருதுகோளை முன்வைத்தார். மார்க்சியம் அடிப்படையில் ஒரு ஐரோப்பிய சிந்தனையாகவே புரிந்துகொள்ளப்பட்டது என்றார். அதை ஓர் மேலைநாட்டு அறிவியல் சிந்தனையாக அணுகக்கூடாது அதை மெய்யியல் நோக்கில் அணுகவேண்டும் என்றார். அன்பில்லாத சித்தாந்தம் அழிவை நோக்கிச்செல்லக்கூடும் என்று சொன்ன நாகராஜன் கீழைநாடுகளுக்குரிய ஒரு மார்க்சியத்துக்காக வாதிட்டார். அதை கீழைமார்க்சியம் என்று குறிப்பிட்டார்
# பி. எஸ். வெங்கடேசன்

**பி. எஸ். வெங்கடேசன்** (பிறப்பு: ஆகத்து 24, 1934) மலேசியாவில் எழுத்தாளர்களுள் ஒருவராவராவார். பி.எஸ்.பரிதிதாசன் எனும் புனைப்பெயரில் எழுதிவரும் இவர் சிலாங்கூர் மாநிலத் தேர்வாணைக் குழு உறுப்பினரும், ஓய்வு பெற்ற கல்வி அதிகாரியுமாவார். மேலும் இவர் மலேசியத் தமிழ்ப் பண்பாட்டு இயக்கத்தின் செயலாளராகவும், உலகத் தமிழ்ப் பண்பாட்டு இயக்கத்தின் உதவித் தலைவராகவும், உலகத் தமிழ் ஆராய்ச்சி நிறுவனத்தின் மலேசியக் கிளையின் உதவித் தலைவராகவும், தேவான் பஹாசா டான் புஸ்தகா அமைத்துள்ள பல்லின எழுத்தாளர் குழுவின் துணைச் செயலாளராகவும், கோயில் குழுக்களில் பொறுப்புள்ளவராகவும் இருந்துள்ளார்.
# பி. எஸ். வெங்கடேசன்

## எழுத்துத் துறை ஈடுபாடு

1952 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், கட்டுரைகள், புதுக்கவிதைகள் எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# எம். ஏ. வேலாயுதம்

**எம். ஏ. வேலாயுதம்** (பிறப்பு: ஆகத்து 2 1939) மலேசியாவில் எழுத்தாளர்களுள் ஒருவராவரான இவர் ஒய்வு பெற்ற ஆசிரியரும், தற்போது வர்த்தகருமாவார். அத்துடன் சிறந்த காற்பந்து விளையாட்டாளரும் கூட.
# எம். ஏ. வேலாயுதம்

## எழுத்துத் துறை ஈடுபாடு

1990 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், கட்டுரைகள் எழுதியுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# எம். ஏ. வேலாயுதம்

## நூல்

- "அர்த்தம்" (கட்டுரைகள், 2000)
- மலேசியத் தமிழ் எழுத்துலகம் தளத்தில் எம். ஏ. வேலாயுதம் பக்கம்
# சி. வேலு

**சி. வேலு** (பிறப்பு: நவம்பர் 17 1937) மலேசியாவில் எழுத்தாளர்களுள் ஒருவராவராவார். சி. வே. இளங்கதிரவன் எனும் புனைப்பெயரில் எழுதிவரும் இவர் ஒரு வியாபாரியாவார்.
# சி. வேலு

## எழுத்துத் துறை ஈடுபாடு

1975 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் கவிதைகளே எழுதியுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
- மலேசியத் தமிழ் எழுத்துலகம் தளத்தில் சி. வேலு பக்கம்
# மார்சியா லெட்சோலோ

**மார்சியா லெட்சோலோ** (*Marcia Letsoalo*, பிறப்பு: ஏப்ரல் 11 1984), தென்னாப்பிரிக்கா பெண்கள் தேர்வுத் துடுப்பாட்ட அணியின் அங்கத்தினர். இவர் ஒரு தேர்வுத் துடுப்பாட்டப் போட்டியிலும், 19 ஒருநாள் பன்னாட்டுத் துடுப்பாட்டப் போட்டிகளிலும், ஒன்பது இருபது20 துடுப்பாட்டப் போட்டிகளிலும் கலந்து கொண்டுள்ளார். 2007 ல் தென்னாப்பிரிக்கா பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும், 2006/07-2010/11 பருவ ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# ஜொமாரி லொக்டன்பர்க்

**ஜொமாரி லொக்டன்பர்க்** (*Johmari Logtenberg*, பிறப்பு: பெப்ரவரி 22 1989), தென்னாப்பிரிக்கா பெண்கள் தேர்வுத் துடுப்பாட்ட அணியின் அங்கத்தினர். இவர் மூன்று தேர்வுத் துடுப்பாட்டப் போட்டிகளிலும், 26 ஒருநாள் பன்னாட்டுத் துடுப்பாட்டப் போட்டிகளிலும், இரண்டு இருபது20 துடுப்பாட்டப் போட்டிகளிலும் கலந்து கொண்டுள்ளார். 2003-2007 ஆண்டுகளில் தென்னாப்பிரிக்கா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், 2003-2007 ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# மெடிலீன் லொட்டர்

**மெடிலீன் லொட்டர்** (*Madelein Lotter*, பிறப்பு: நவம்பர் 22 1971), தென்னாப்பிரிக்கா பெண்கள் தேர்வுத் துடுப்பாட்ட அணியின் அங்கத்தினர். இவர் ஒரு தேர்வுத் துடுப்பாட்டப் போட்டியிலும், ஒரு ஒருநாள் பன்னாட்டுத் துடுப்பாட்டப் போட்டியிலும் கலந்து கொண்டுள்ளார். 2001 ல் தென்னாப்பிரிக்கா பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும், 2001 ல், ஒருநாள் பன்னாட்டுத் துடுப்பாட்டப் போட்டியிலும் பங்குகொண்டார்.
# சுனெட் லோப்சர்

**சுனெட் லோப்சர்** (*Sunette Loubser*, பிறப்பு: செப்டம்பர் 26 1982), தென்னாப்பிரிக்கா பெண்கள் தேர்வுத் துடுப்பாட்ட அணியின் அங்கத்தினர். இவர் ஒரு தேர்வுத் துடுப்பாட்டப் போட்டியிலும், 26 ஒருநாள் பன்னாட்டுத் துடுப்பாட்டப் போட்டிகளிலும், 14 இருபது20 துடுப்பாட்டப் போட்டிகளிலும் கலந்து கொண்டுள்ளார். 2007 ல் தென்னாப்பிரிக்கா பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும், 2007 - 2010 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# ஜீன் மெக்நாட்டன்

**ஜீன் மெக்நாட்டன்** (*Jean McNaughton*, பிறப்பு: ஏப்ரல் 10 1936), தென்னாப்பிரிக்கா பெண்கள் தேர்வுத் துடுப்பாட்ட அணியின் அங்கத்தினர். இவர் மூன்று தேர்வுத் துடுப்பாட்டப் போட்டிகளில் கலந்து கொண்டுள்ளார். 1960 - 1961 ஆண்டுகளில் தென்னாப்பிரிக்கா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# டான் மோ

**டான் மோ** (*Dawn Moe*, பிறப்பு: 1952), தென்னாப்பிரிக்கா பெண்கள் தேர்வுத் துடுப்பாட்ட அணியின் அங்கத்தினர். இவர் மூன்று பெண்கள் தேர்வுத் துடுப்பாட்டப் போட்டிகளில் கலந்து கொண்டுள்ளார். 1971/72 பருவ ஆண்டுகளில் தென்னாப்பிரிக்கா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# நோலு சுண்ட்சு

**நோலு சுண்ட்சு** (*Nolu Ndzundzu*, பிறப்பு: திசம்பர் 21 1977), தென்னாப்பிரிக்கா பெண்கள் தேர்வுத் துடுப்பாட்ட அணியின் அங்கத்தினர். இவர் ஒரு தேர்வுத் துடுப்பாட்டப் போட்டியிலும், 16 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 2003 ல் தென்னாப்பிரிக்கா பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும், 2000-2004/05 பருவ ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# மாரீன் பெய்ன்

**மாரீன் பெய்ன்** (*Maureen Payne*, இறப்பு: 1997), தென்னாப்பிரிக்கா பெண்கள் தேர்வுத் துடுப்பாட்ட அணியின் அங்கத்தினர். இவர் ஐந்து தேர்வுத் துடுப்பாட்டப் போட்டிகளில் கலந்து கொண்டுள்ளார். 1960/61-1971/72 பருவ ஆண்டுகளில் தென்னாப்பிரிக்கா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# வெள்ளிமலை (இதழ்)

**வெள்ளிமலை** இலங்கை, வலிகாமம் பிரதேசத்திலிருந்து 2007ம் ஆண்டில் வெளிவந்த ஒரு மும்மாசிகை இதழாகும்.
# வெள்ளிமலை (இதழ்)

## பணிக்கூற்று

வலிகாமம் பிரதேச வளங்கள், திறன்கள் வெளிக்காட்டிடும் சஞ்சிகை
# வெள்ளிமலை (இதழ்)

## வெளியீடு

வலிகாமம் தெற்கு பிரதேச சபையின் சுன்னாகம் பொதுநூலகம், உடுவில் பொது நூலகம், ஏலாழை பொது நூலகம் இவற்றின் வாசகர் வட்ட வெளியீடு. முதல் இதழ் சித்திரை, ஆடி இதழாக 2007ம் ஆண்டில் வெளிவந்துள்ளது.
# வெள்ளிமலை (இதழ்)

## இணையாசிரியர்கள்

- க.சௌந்தரராஜன்
- கு.பா.விஜயகுமார்
# வெள்ளிமலை (இதழ்)

## தொடர்பு முகவரி

- நூலகர், சுன்னாகம் பொதுநூலகம், சுன்னாகம்
- நூலகர், உடுவில் பொதுநூலகம், மருதனாமடம்
# வெள்ளிமலை (இதழ்)

## உள்ளடக்கம்

இவ்விதழில் கட்டுரைகள், நகரங்கள் பற்றிய சிறு குறிப்புகள், நினைவு குறிப்புகள், கவிதைகள், தத்துவக் கருத்துகள், துணுக்குகள், அறிவியல் கட்டுரைகள், சிறுகதைகள், நூலகவியல் தொடர்பான கட்டுரைகள், கல்விசார் கட்டுரைகள், செவ்விகள், குறுக்கெழுத்துப் போட்டி போன்ற பல்வேறு அம்சங்கள் உள்வாங்கப்பட்டிருந்தன. ஆரம்ப இதழ் 66 பக்கங்களில் வெளிவந்தது.
# வெளிச்சம் (இதழ்)

**வெளிச்சம்** யாழ்ப்பாணம், கிளிநொச்சி மற்றும் முல்லைத்தீவு ஆகிய மாவட்டங்களிலிருந்து வெளிவந்த இருமாத கலை இலக்கிய இதழாகும். 1991 - 2008 வரை வெளிவந்த இதழாகும். இதனுடைய ஆசிரியர், கவிஞர் கருணாகரன். பொறுப்பாசிரியர், கவிஞர் புதுவை இரத்தினதுரை. இணுவையூர் சிதம்பரதிருச்செந்திநாதன், பொன் பூலோகசிங்கம், இயல்வாணன், சத்துருக்கன், சந்திரபோஸ் சுதாகர் (எஸ்போஸ்), நா. யோகேந்திரநாதன், இத்தாவில் சிவராசா ஆகியோர் ஆசிரியர் குழுவில் பணியாற்றியுள்ளனர்.
# வெளிச்சம் (இதழ்)

## வெளியீடு

- விடுதலைப் புலிகள் கலை பண்பாட்டுக் கழகம்
# வெளிச்சம் (இதழ்)

## முகவரி

நடுவப் பணியகம், கோண்டாவில், யாழ்ப்பாணம் (1991- 1994) பரவிப்பாஞ்சான், கிளிநொச்சி (1995 - 1996) 3 ம் வட்டாரம், முள்ளியவளை (1997 - 1999) புதுக்குடியிருப்பு, முல்லைத்தீவு (2000 - 2002) கிளிநொச்சி (2003 ) தமிழீழம்.
# வெளிச்சம் (இதழ்)

## உள்ளடக்கம்

இவ்விதழில் விடுதலை உணர்வூட்டும் சிறுகதைகள், கட்டுரைகள், கழக வெளிப்பாடுகள், நேர்காணல்கள், மொழிபெயர்ப்புகள், கவிதைகள் ஆகியன இடம்பெற்றிருந்தன.
# வியூகம் (கொழும்பு - இதழ்)

**வியூகம்** கொழும்பிலிருந்து 2006ல் வெளிவந்த ஓர் இதழாகும். இதன் முதல் இதழ் சனவரி 2006ல் வெளிவந்தது. 36 பக்கங்களைக் கொண்டது.
# வியூகம் (கொழும்பு - இதழ்)

## ஆசிரியர் குழு

#### பிரதம ஆசிரியர்

- இளையதம்பி தயானந்தா
# வியூகம் (கொழும்பு - இதழ்)

## ஆசிரியர் குழு

#### இணை ஆசிரியர்

- சுந்திரசேகரமூர்த்தி ரமணன்
# வியூகம் (கொழும்பு - இதழ்)

## ஆசிரியர் குழு

#### பதிப்பாசிரியர்

- ரசித்ரா ரமணன்
# வியூகம் (கொழும்பு - இதழ்)

## உள்ளடக்கம்

இவ்விதழ் இலங்கை மற்றும் சர்வதேச விவகாரங்கள் தொடர்பான அரசியல் ஆக்கங்களை உள்வாங்கியிருந்தது. மேலும், அறிவியல் கட்டுரைகளையும் கொண்டிருந்தது.
# வியூகம் (இலங்கை இதழ்)

**வியூகம்** இலங்கை, கிழக்கு மாகாணம், கல்முனையிலிருந்து வெளிவந்த ஒரு மாதாந்த இதழாகும். இதன் முதல் இதழ் 1988ம் ஆண்டு சித்திரை மாதத்தில் வெளிவந்தது. விலை 5 ரூபாய்
# வியூகம் (இலங்கை இதழ்)

## தொடர்பு முகவரி

127/4, பிரதான வீதி, கல்முனை
# வியூகம் (இலங்கை இதழ்)

## உள்ளடக்கம்

12 பக்கங்களைக் கொண்ட இவ்விதழில் கட்டுரைகள், கவிதைகள் இடம்பெற்றிருந்தன.
# வெண்ணிலவு (இதழ்)

**வெண்ணிலவு** நியுசிலாந்திலிருந்து 1997ம் ஆண்டில் வெளிவந்த தமிழ் இதழாகும். இதன் முதல் இதழ் 1997ம் ஆண்டு ஆவணி மாதத்தில் வெளிவந்துள்ளது. பதிவெண் ISSN 1124-2879
# வெண்ணிலவு (இதழ்)

## ஆசிரியர்

- ரி. திரு. நந்தகுமார், யாழ்ப்பாணம்
# வெண்ணிலவு (இதழ்)

## முகவரி

158, பிகோன், மவுன்டன் ரோட், பக்லன் பீச், ஒக்லன்ட் நியுசிலாந்து
# வெண்ணிலவு (இதழ்)

## வெளியீடு

தமிழ் பதிப்பகம், த. பெ. இல. 82160, ஹைலன்ட் பார்க், ஆக்லாந்து, நியுசிலாந்து
# வெண்ணிலவு (இதழ்)

## உள்ளடக்கம்

கவிதைகள், கட்டுரைகள், பிரமுகர் அறிமுகம், செவ்விகள், சிறுகதைகள், துணுக்குச் செய்திகள், அறிவியல் கட்டுரைகள், விளையாட்டு கட்டுரைகள், சமயக் கட்டுரைகள் போன்ற பல்சுவை அம்சங்களை இவ்விதழ் தாங்கிவெளிவந்தது. முதல் இதழ் 40 பக்கங்களில் வெளிவந்தமை குறிப்பிடத்தக்கது.
# மூன்று ஊற்று புனித பவுல் கோவில்

**மூன்று ஊற்று புனித பவுல் கோவில்** (*San Paolo Alle Tre Fontane*) என்பது உரோமையில் திருத்தூதர் புனித பவுல் கிறித்தவ நம்பிக்கைக்குச் சான்று பகர்ந்து மறைச்சாட்சியாக உயிர்துறந்த இடத்தில் கட்டி எழுப்பப்பட்ட உரோமன் கத்தோலிக்க வழிபாட்டிடம் ஆகும். இது சிஸ்தேர்சிய சபைத் துறவியரின் துறவு இல்லமாக விளங்குகின்ற "மூன்று ஊற்று ஆதீனத்தின்" பொறுப்பில் உள்ளது.